CELEX: 62012CN0246
Language: et
Date: 2012-05-18 00:00:00
Title: Kohtuasi C-246/12 P: Ellinika Nafpigeia AE 18. mail 2012 esitatud apellatsioonkaebus Üldkohtu (seitsmes koda) 15. märtsi 2012 . aasta otsuse peale kohtuasjas T-391/08: Ellinika Nafpigeia versus Euroopa Komisjon

7.7.2012   
            
            
               ET
            
            
               Euroopa Liidu Teataja
            
            
               C 200/9
            
         Ellinika Nafpigeia AE 18. mail 2012 esitatud apellatsioonkaebus Üldkohtu (seitsmes koda) 15. märtsi 2012. aasta otsuse peale kohtuasjas T-391/08: Ellinika Nafpigeia versus Euroopa Komisjon
   (Kohtuasi C-246/12 P)
   2012/C 200/16
   Kohtumenetluse keel: kreeka
   
      Pooled
   
   
      Apellant: Ellinika Nafpigeia AE (esindajad: advokaadid I. Drosos, B. Karagiannis)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               tühistada Üldkohtu otsus kohtuasjas T-391/08;
            
         
               —
            
            
               tühistada algselt vaidlustatud komisjoni 2. juuli 2008. aasta otsuse riigiabi C 16/04 (ex NN 29/04, CP 71/02 ja CP 133/05) kohta, mida Kreeka rakendas ettevõtja Ellinika Nafpigeia AE suhtes, artikli 1 lõige 2, artiklid 2, 3, 5 ja 6, artikli 8 lõige 2, artiklid 9, 11–16, 18 ja 19;
            
         
               —
            
            
               teise võimalusena tühistada apellatsiooni korras vaidlustatud kohtuotsus osas, mis puudutab vaidlustatud otsuses ette nähtud meetmeid Ε12b, Ε13a, Ε13b, Ε14, Ε16 ja Ε17, ning algselt vaidlustatud otsus samas ulatuses;
            
         
               —
            
            
               kolmanda võimalusena tühistada apellatsiooni korras vaidlustatud kohtuotsus osas, milles see puudutab vaidlustatud otsuses ette nähtud meedet E7, ning algselt vaidlustatud otsus samas ulatuses;
            
         
               —
            
            
               mõista Üldkohtus ja Euroopa Kohtus kantud apellandi kohtukulud välja komisjonilt.
            
         
      Väited ja peamised argumendid
   
   Esimeses väites osutab apellant, et apellatsiooni korras vaidlustatud kohtuotsuses on ebaõigesti tõlgendatud ja kohaldatud ELTL artiklit 346, mistõttu tuleb edasikaevatud kohtuotsuse põhjendused tervikuna ja selle resolutsioon tühistada või vastasel korral tühistada edasikaevatud kohtuotsuse põhjendused, mis on välja toodud apellatsioonkaebuses. Teises väites osutab apellant, et apellatsiooni korras vaidlustatud kohtuotsuses on ebaõigesti tõlgendatud ja kohaldatud ELTL artiklit 348, mistõttu tuleb edasikaevatud kohtuotsuse põhjendused tervikuna ja selle resolutsioon tühistada või vastasel korral tühistada edasikaevatud kohtuotsuse põhjendused, mis on välja toodud apellatsioonkaebuses.
   Kolmandas väites osutab apellant, et apellatsiooni korras vaidlustatud kohtuotsuses on ebaõigesti lükatud tagasi väited menetlusõiguste rikkumise kohta algselt vaidlustatud otsuses, mistõttu tuleb tühistada edasikaevatud kohtuotsus apellatsioonkaebuses näidatud ulatuses.